CELEX: 62011TN0470
Language: da
Date: 2011-09-01 00:00:00
Title: Sag T-470/11: Sag anlagt den 1. september 2011 — Total og Elf Aquitaine mod Kommissionen

29.10.2011   
            
            
               DA
            
            
               Den Europæiske Unions Tidende
            
            
               C 319/23
            
         Sag anlagt den 1. september 2011 — Total og Elf Aquitaine mod Kommissionen
   (Sag T-470/11)
   2011/C 319/50
   Processprog: fransk
   
      Parter
   
   
      Sagsøgere: Total SA (Courbevoie, Frankrig) og Elf Aquitaine SA (Courbevoie) (ved advokaterne A. Noël-Baron og É. Morgan de Rivery)
   
      Sagsøgt: Europa-Kommissionen
   
      Sagsøgernes påstande
   
   
               —
            
            
               Principalt, Kommissionens skrivelser BUDG/DGA/C4/BM/s746396 af 24. juni 2011 og BUDG/DGA/C4/BM/s812886 af 8. juli 2011 erklæres ugyldige i deres helhed.
            
         
               —
            
            
               Subsidiært, det beløb, som er blevet opkrævet af sagsøgerne i Kommissionens skrivelse BUDG/DGA/C4/BM/s812886 af 8. juli 2011, nedsættes, eller i det mindste ophæves de morarenter på 31 312 114,58 EUR, som Elf Aquitaine er blevet pålagt, og for hvilke Total hæfter solidarisk for et beløb på 19 191 296,03 EUR.
            
         
               —
            
            
               Kommissionen tilpligtes under alle omstændigheder at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har til støtte for søgsmålet fremsat ét anbringende, hvorefter Kommissionen har begået en retlig fejl og tilsidesat de forpligtelser, som påhviler den, idet den ikke, hvad angår sagsøgerne, har draget konsekvenserne af Rettens dom af 7. juni 2011 i sag T-217/06, Arkema France m.fl. mod Kommissionen, hvorved den bøde, som sagsøgernes datterselskaber var blevet pålagt i sag COMP/F/38.645 — Methacrylater, blev nedsat. Sagsøgerne har bl.a. gjort gældende, at:
   
               —
            
            
               Sagsøgerne, som i deres egenskab af moderselskaber blev holdt ansvarlige for kartellet, også burde nyde godt af nedsættelsen af den bøde, som var blevet pålagt deres datterselskaber, også selv om Kommissionen var blevet frifundet i det søgsmål, som sagsøgerne selv havde anlagt til prøvelse af samme beslutning, ved Rettens dom af 7. juni 2011 i sag T-206/06, Total og Elf Aquitaine mod Kommissionen.
            
         
               —
            
            
               Kommissionen har med Arkema SA’s betaling af hele den bøde, som sagsøgerne og deres datterselskaber var blevet pålagt ved beslutningen i sag COMP/F/38.645, fået opfyldt alle sine krav, og kan følgelig ikke kræve mere af sagsøgerne.